Moschtindie  isch natüürlech e scheerzhafti Bezeichnig vom Tuurgi, u mi bruucht die scho sit langer Zit. Wär se het erfunge, weis me niid. Dr eerscht Teeu  Moscht-  dütet uf ds Tuurgi aus Öpfuaabougebiet, u drum isch eigetlech vor auuem dr Obertuurgou gmeint, wo scho sit em Mittuauter für sini Obschtgäärte bekannt isch. Bim zwöite Teeu  -indie  isch me nid eso sicher, ob men esoo seit, wiu ds Tuurgi ganz im Oschte vo dr Schwiz ligt oder wiu dr Kanton Tuurgou uf dr Chaarten en äänlechi Foorm het wi Indie.